Victor Weisskopf

Victor Weisskopf (1908–2002) var en østerrikskfødt amerikansk teoretisk fysiker som medvirket ved utviklingen av den første atombomben. Han var fredsaktivist. Han var professor emeritus ved Massachusetts Institute of Technology da han døde. Der hadde han tidligere blant annet vært insituttleder for fysikk (1967-1974). 

Weisskopf tok sin doktorgrad i fysikk ved universitetet i Göttingen, Tyskland i 1931. I Göttingen ble han veiledet av Max Born og Eugene Wigner. I Berlin, København, Cambridge og Zürich arbeidet han sammen med tidens ledende fysikere som Werner Heisenberg, Erwin Schrödinger, Niels Bohr og Wolfgang Pauli. Weisskopf forlot han Østerrike til fordel for USA og ble ansatt ved University of Rochester. 

I 1930- og 1940-årene gjorde Weisskopf flere store bidrag til utviklingen av kvanteteorien, spesielt innenfor elektrodynamikk. Under den andre verdenskrig arbeidet Weisskopf på Manhattanprosjektet for å utvikle den første atombomben, der han ledet kontoret for teoretisk fysikk. Weisskopf var i sterk tvil om Manhattanprosjektet. Niels Bohr kom til USA via Sverige i 1943. Bohr beskrev situasjonen i Europa under Hitler og overbeviste Weisskopf om at atombomben var viktig for å vinne krigen. Senere kjempet han mot spredning av kjernefysisk arbeid og atomvåpen. Atombombingen av Nagasaki ga ham moralske problemer. 

Etter den andre verdenskrig, sluttet Weisskopf seg til fysikk-fakultet ved Massachusetts Institute of Technology.

Weisskopf var med-grunnlegger og styremedlem for Union of Concerned Scientists. Han ble tildelt Max Planck-medaljen i 1956 og Wolf-prisen i 1981. Han var president for American Physical Society (1960–1961) og American Academy of Arts and Sciences (1976–1979). I 1981 ledet Weisskopf en gruppe på fire vitenskapsmenn sendt av pave Johannes Paul II for å snakke med daværende president Ronald Reagan om behovet for å forby bruk av kjernefysiske våpen. Paul VI utnevnte Weisskopf til medlem av Det pavelige vitenskapsakademi. Da Robert Oppenheimer ble forfulgt av maccarthyistene tok Weisskopf ham i forsvar.

 Liv og familie 
Victor Frederik Weisskopf ble født 19. september 1908 i Wien da en del av dobbelmonarkiet Østerrike-Ungarn. Han var av jødisk familiebakgrunn. Den lokale rabbineren oppdaget farens (Emil) begavelse og passet på at han fikk skikkelig akademisk utdanning som jurist. Weisskopf uttalte at selv at det å være jøde ikke betød noe særlig for ham, bortsett fra at han var stolt over å tilhøre en gruppe som satte pris på intellektuelle verdier. Han hadde ingen bar mitzvah og besøkte en synagoge første gang i 1956 (48 år gammel). Familien var assimilert, liberal og velstående. Weisskopf døde i Newton, Massachusetts 22. april 2002.Fraser, G. (2012). The quantum exodus: Jewish fugitives, the atomic bomb, and the Holocaust. Oxford University Press.  

 Referanser 

 Eksterne lenker 
 National Academy of Sciences biography
 Annotated bibliography for Victor Weisskopf from the Alsos Digital Library for Nuclear Issues
 "A Scientist's Odyssey" : A Conversation with Victor Weisskopf, April 7, 1988, transcript and RealMedia webcast
 Victor Weisskopf, a Manhattan Project Physicist, Dies at 93 (New York Times obituary)
 Obituary of Victor Weisskopf from the MIT News Office
 Obituary of Victor Weisskopf by former CERN Council president Wolfgang Kummer published in the CERN Courier 
 Jackson & Gottfried, Victor Frederick Weisskopf 1908-2002 A Biographical Memoir 
 Oral history interview transcript with Victor Fredrick Weisskopf 10 July 1965, American Institute of Physics, Niels Bohr Library & Archives 

Kategori:Fysikere fra USA
Kategori:Forskere fra USA
Kategori:Personer fra Wien
Kategori:Personer_tilknyttet_CERN